：宗伯岂无意纶扉耶，何屡张拳相向。尧俞笑谢曰：予知祖制，不计其他。及奉旨会同选阉，忠贤欲沿故事上坐，尧俞曰：公等原由本部选进，安可一旦辄相跻躐。忠贤气沮，均席罢去。怀冲太子之诞，忠贤与客氏谋诡秘，几危母后。尧俞唿中涓，晓以古今顺逆报应，中宫始安。他如抑选侍李氏封号，责朝鲜李珲大义，俱有定识。既而党祸渐起，屡疏乞休，逾年卒，赠少保，谥文简。着有《谿堂诗集》四卷，文二卷。子林铭鼎，万历三十八年庚戌会试第三人，官至南光禄少卿。